ועדת הכספים, כנסת 25, פרוטוקול מספר 249, 2023-11-21 00:00

משה גפני: 	הצעת צו הבלו על הדלק - מי מציג?     

דרור וגשל: 	הדלק העיקרי במשק החשמל הוא גז טבעי - ככה פועלות מרבית התחנות

דרור וגשל:  הדלק המשני, דלק הגיבוי של משק החשמל, הוא סולר

דרור וגשל:  במצב שיהיו שיבושים באספקת הגז – כפי שכולנו קראנו בעיתון, רק לאחרונה אסדת תמר הפסיקה לפעול למשך תקופה מסוימת – הצורך בשימוש בסולר לצורך ייצור חשמל יגבר מאוד ויטיל נטל מאוד כבד על צרכני החשמל

דרור וגשל:  הבלו מכפיל את עלות הסולר

דרור וגשל:  אלו הכנסות שהמדינה לא ציפתה לקבל במצב רגיל, לכן ביקשנו שבמצב שבו יש כזה שיבוש ונדרש להפעיל את משק החשמל בסולר יינתן הפטור כאמור

משה גפני: הסולר מאוד מזהם את האוויר

דרור וגשל: כן, אבל זה דלק הגיבוי של משק החשמל

דרור וגשל:  אין לנו דלק גיבוי אחר במשק החשמל

אורית פרקש הכהן: גם המלחמה מזהמת את האוויר

משה גפני: 	הייתם צריכים להפעיל דברים אחרים

דרור וגשל: זה ברמה האסטרטגית של משק החשמל, זה לא למלחמה

משה גפני: בשביל מה אנחנו פה?     

דרור וגשל: אנחנו לא פה בדיון על מה הוא דלק הגיבוי של משק החשמל

דרור וגשל:  עכשיו יש תכניות ייצור, רוצים ליצור אגירה

משה גפני: אתה יכול להעביר את מה שאמרתי עכשיו?      

דרור וגשל: אפשר

דרור וגשל:  אנחנו נעביר את זה לגורמים המוסמכים

משה גפני: מה זה "אפשר"? אפשר לטפל בזה

משה גפני:  קיימנו על זה הרבה דיונים, אבל שום דבר לא נעשה

דרור וגשל: זה המצב כרגע

משה גפני: אני חבר הכנסת השחור שהוא הירוק ביותר בכנסת

משה גפני:  יש לי גם מלא חקיקה בעניין הזה

משה גפני:  אני חושב שחברת החשמל לא בסדר

דרור וגשל: זו לא רק חברת החשמל

דרור וגשל:  חברת החשמל היא חלק מהדבר הזה

דרור וגשל:  יש הרבה יצרנים פרטיים

דרור וגשל:  ככה תחנות מיוצרות ועובדות

ינון אזולאי: אני מבקש שתעביר שחבר הכנסת השחור שהוא הירוק ביותר בכנסת ביקש להעביר את המחאה שלו על הסולר

דרור וגשל: נעביר את המסר

משה גפני: הירוק זה בגלל שלפעמים זה עולה בחיי אדם

משה גפני:  זה לא דבר שאנחנו עושים בגלל שנוח לנו

דרור וגשל: בוודאי, לכן גם יש יעדים לייצור באנרגיות מתחדשות

משה גפני: אנחנו נמצאים במצב חירום בגלל המחדל הזה

אורית פרקש הכהן: זה לא מחדל

אורית פרקש הכהן:  יש לנו אנרגיות מתחדשות

אורית פרקש הכהן:  הם חייבים את המלאים כדי להיערך לשימוש

אורית פרקש הכהן:  נקווה שלא נגיע לזה

דרור וגשל: הרב גפני, אתה לא מאשר שימוש בסולר, כי שימוש בסולר יקרה גם ככה

דרור וגשל:  השאלה פה היא רק כמה צרכני החשמל ישלמו על זה

משה גפני: מה אתם מבקשים מאיתנו?     

דרור וגשל: 	הפטור הראשון מדבר על כך שעל השימוש בסולר בתקופת המלחמה יהיה פטור חלקי מבלו, פטור של 99

דרור וגשל: 64%, וגם בשנה שאחרי המלחמה

שולמית אלוני: תסביר למה

איתי גוטגליק: בגלל שהבלו על הגז, שהוא פחות מזהם, יותר נמוך משמעותית, משווים את הבלו על הסולר כאילו הוא היה גז

יצחק פינדרוס: נניח שמשתמשים עכשיו ב-10% בסולר - האם על ה-10% גם יהיה לכם פטור?     

דרור וגשל: אנחנו מדברים רק על 10%

איתי גוטגליק: אחוז הייצור בסולר הוא פחות מחצי אחוז בשוטף

איתי גוטגליק:  על החצי אחוז אנחנו לא מבקשים

יצחק פינדרוס: זאת אומרת, רק על המעבר

חמד עמאר: כמה שימוש עכשיו יהיה לנו?     

איתי גוטגליק: תלוי מה יהיה מצב המלחמה

חמד עמאר: לכמה אתם חושבים זה יגיע?      

איתי גוטגליק: אנחנו לא יודעים, תלוי מה יקרה במלחמה

איתי גוטגליק:  המטרה היא שיהיה אפס שימוש בסולר

חמד עמאר: אנחנו כבר יותר מ-45 ימים במלחמה

חמד עמאר:  בכמה סולר השתמשנו עד עכשיו?       

איתי גוטגליק: יש שלוש אסדות גז במדינת ישראל

איתי גוטגליק:  במלחמה עכשיו הייתה אסדה אחת סגורה

איתי גוטגליק:  במצב של הביקושים בעונות מעבר אין צורך בשימוש בסולר, אבל בגלל שהייתה תקלה בכריש-תנין ונשארה אסדה אחת היה צורך בשימוש בסולר

ולדימיר בליאק: איזו אסדה הייתה סגורה?     

אורית פרקש הכהן: תמר

איתי גוטגליק: תמר הייתה סגורה

משה גפני: אתם אומרים שאין בזה צורך

דרור וגשל: זה במקרה שיש רק אסדה אחת מושבתת

דרור וגשל:  אנחנו נערכים למצב שכל האסדות יהיו מושבתות, אבל זה תלוי בהתפתחות המלחמה

דרור וגשל:  זה מצב שבהחלט יכול לקרות

משה גפני: בכמה השתמשו?     

איתי גוטגליק: השתמשו בסדר גודל של 6,000 טון

חמד עמאר: כמה זה באחוזים?      

איתי גוטגליק: 	דובר על יומיים תקלה, לכן האחוזים הם יחסית קטנים

ינון אזולאי: כמה זה מעל למה שהיו משתמשים לפני?     

איתי גוטגליק: סדר גודל של 10%

חמד עמאר: אתם מביאים לנו צו שיכול להיות שלא נשתמש בו בכלל

איתי גוטגליק: הלוואי

איתי גוטגליק:  המטרה שלנו שלא ישתמשו בו

דרור וגשל: אנחנו לגמרי מקווים לא להשתמש בצו הזה

אורית פרקש הכהן: אני חושבת שהצו הזה הוא הכרחי, כי הוא נערך מהבחינה הכלכלית למצב שבו ייצור הגז באמצעות גז טבעי מתעכב, נסגר

אורית פרקש הכהן:  אם אנחנו עוברים לשימוש בדלקים חלופיים, שזה דבר שאנחנו לא אמורים להשתמש בו ביום יום, אין סיבה שפתאום ניתן איזה זץ לציבור במיסים הגבוהים שמוטלים על הסולר בימי שגרה

אורית פרקש הכהן:  פה יש אירוע שנכפה על הצרכנים בגלל תקופת המלחמה

אורית פרקש הכהן:  מצד שני, גם משרד האוצר לא אמור ליהנות מאיזה מס על הציבור בזמן מלחמה

אורית פרקש הכהן:  אם זכרוני אינו מטעה אותי, זה נעשה גם באירועים מלחמתיים קודמים

אורית פרקש הכהן:  אני זוכרת אותי פונה לשטייניץ באירוע מאוד נקודתי שהיה, כשלא הבנתי למה גלגלו כמה מיליונים על  צרכני החשמל בנושא הסולר

משה גפני: היה דבר כזה?     

איתי גוטגליק: היה דבר כזה ב-2012

איתי גוטגליק:  היה את האביב הערבי שאז הייתה בעיה בצינור של אספקת הגז

אורית פרקש הכהן: בגלל פיצוצי הצינורות במצרים ישראל נשארה ללא גז טבעי והייתה המתנה להתחלת הפעלת הגז הישראלי ממאגר תמר

משה גפני: איך נתת שיגלגלו את זה על הצרכנים?     

אורית פרקש הכהן: היה פטור ממס על הסולר

אורית פרקש הכהן:  פרסנו את עליית התעריפים על פני שלוש שנים

יצחק פינדרוס: כיושבת ראש רשות החשמל היא לא דאגה שישתמשו בפחות מחצי אחוז

אורית פרקש הכהן: מה מועד כניסת הצו לתוקף? ראיתי שהוא מתחיל ב-26 באוקטובר

אורית פרקש הכהן:  האם אין מקום להקדים את כניסתו לתוקף?      

איתי גוטגליק: ב-26 לחודש הייתה התקלה בכריש-תנין

איתי גוטגליק:  הצו התחיל רגע לפני התקלה בכריש-תנין

אורית פרקש הכהן: כמה כסף הצו הזה חוסך לציבור?      

דרור וגשל: כל הצו הוא בהוראת שעה

ינון אזולאי: לכמה זמן?        

דרור וגשל: יש פה שני סוגי פטורים

דרור וגשל:  הפטור הראשן מדבר על חידוש המלאים, כשהפטור הוא לשנה אחרי המלחמה

שולמית אלוני: איך אתם יודעים מה היה בו שימוש למלאי?     

דרור וגשל: מנהל המערכת יודע ביום הראשון מכניסת הצו לתוקף מה כמות המלאים

דרור וגשל:  הוא זה שמפעיל את התחנות וקובע לכמה שעות

דרור וגשל:  יש לו מעקב ובקרה על כמות הסולר

שולמית אלוני: אבל פה אנחנו קובעים את זה רטרו, נכון?     

דרור וגשל: רטרו לגבי התקלה

דרור וגשל:  כל הזמן יש מעקב אחרי הדבר הזה

משה גפני: אנחנו לא רוצים שחברת החשמל תשתמש בסולר

דרור וגשל: חברת החשמל לא מחליטה מתי היא משתמשת בסולר

משה גפני: אנחנו לא רוצים שבעוד שנה ישתמשו בסולר הזה בגלל הפטור ממס

דרור וגשל: הפטור הוא רק על השימוש בתקופת המלחמה

דרור וגשל:  השנה שאחרי ניתנת לצורך השלמת המלאים שהשתמשו בהם בתקופת המלחמה

חמד עמאר: מי עוקב אחרי זה?     

דרור וגשל: חברת נגה

דרור וגשל:  ברפורמה במשק החשמל הפרידו מחברת החשמל את מנהל המערכת

דרור וגשל:  בתקופת המלחמה יש בדיקות שנעשות כל חודש לתחנות הייצור בסולר כדי לראות שהן יודעות לעשות את המעבר מגז טבעי לסולר

דרור וגשל:  אלו בדיקות שנעשות בשגרה והחרגנו אותן

דרור וגשל:  על המילוי של הבדיקות האלו הן לא יקבלו פטור כי זה מה שהן עושות בשגרה

דרור וגשל:  הן גם ככה משלמות על זה

משה גפני: וכולנו מתפללים שלא ישתמשו בצו הזה

דרור וגשל: לגמרי

אורית פרקש הכהן: למרות שהשאלה שלך, היושב ראש, לגבי השימוש בסולר בזמנים רגילים נוגעת לכמה גז אנחנו מייצאים וכמה גז אנחנו משאירים, אבל  זה בוועדה אחרת

משה גפני: בסדר, אבל המטרה שלנו היא שלא ישתמשו בחומר מזהם

איתי גוטגליק: אנחנו לא משתמשים בסולר בשגרה

איתי גוטגליק:  חצי אחוז זה רק בשביל בדיקות המוכנות, בשביל הדברים האלה

משה גפני: היעד שלנו זה שלא יהיה מזהם, שלא יהיה סולר

איתי גוטגליק: חד משמעית

משה גפני: מה שאתם מבקשים פה הוא רק למצב חירום, לזמן מלחמה, כאשר אנחנו מתפללים שלא יהיה צורך בזה

דרור וגשל: כך בדיוק נכתב בצו

אורית פרקש הכהן: מה פערי העלויות בין גז טבעי לסולר בניכוי המס?     

איתי גוטגליק: בניכוי המס זה סדר גודל של פי חמש

אורית פרקש הכהן: אם חס וחלילה ניכנס לאירוע אחרי שהורדנו כרגע את המס, הציבור במדינת ישראל יהיה חשוף לעליית מחירים של פי חמש בגלל שימושים בסולר - תלוי בהיקפים

איתי גוטגליק:  המטרה להשתמש כמה שפחות גם בגלל העלות וגם בגלל הזיהום

אורית פרקש הכהן: יש גם פחם

ינון אזולאי: יכול להיות אירוע שלא תלוי בנו

אורית פרקש הכהן: לפחות מורידים את המס

איתי גוטגליק: אם לא מורידים את המס זה סדר גודל של פי 10

קובי בוזו: אנחנו רוצים להוסיף סייג שבא ואומר שנחריג מצב שבו יהיה שימוש בסולר כשהגז זורם והכל בסדר

אורית פרקש הכהן: זה כתוב

אורית פרקש הכהן:  זה תואם עם חברת החשמל?     

קובי בוזו: כן

משה גפני: 	במצב שבו אין ברירה וצריכים להשתמש בזה מורידים את הבלו כדי שהצרכנים לא יהיו אלה שישלמו את המחיר

משה גפני:  זאת תמונת המצב

משה גפני:  מה קורה אם חברת החשמל משתמשת בסולר כשאין צורך? מה קורה עם הבלו אם משתמשים בסולר לא בשעת חירום, כשיש ברוך השם מספיק חשמל ואנרגיות?      

קובי בוזו: לפי הנוסח של הצו חל פטור

משה גפני: איך מותר להשתמש?     

קובי בוזו:  לא ישתמשו בסולר כשיש גז

משה גפני: 	מה אם ישב שם מישהו ויחליט להשתמש בסולר?      

קובי בוזו: זה פי חמש במחיר

חמד עמאר: אם בלי הבלו זה פי חמש ועם הבלו זה פי 10, איך ישתמשו בזה? האם החשמל הוזל פי 10 כאשר התחילו להשתמש בגז במקום בסולר?     

דרור וגשל: החצי אחוז של בדיקות המוכנות זה השימוש היחיד שיש בסולר

דרור וגשל:  בחורף, למרות שאנחנו פועלים בגז, יש שעות מסוימות שבהן יש שימוש מאוד מואץ בסולר

דרור וגשל:  מחישוב שעשינו על שני החורפים האחרונים, מדובר על מס בסדר גודל של שני מיליון שקל

דרור וגשל:  זו כמות מאוד מועטה, אבל גם את זה אנחנו רוצים להחריג

שולמית אלוני: אתם יודעים לבודד את הכמות הזאת?     

דרור וגשל: כן

דרור וגשל:  השאלה אם זה נובע בשל מחסור בגז או לא נובע בשל מחסור בגז

גבי בן הרוש: לנו אין את החלופות של גז וחשמל

גבי בן הרוש:  אנחנו מניעים את כל המשק, את הכלכלה ואת הביטחון על סולר בלבד

גבי בן הרוש:  ניתנה לנו הבטחה שלטונית לכך שעד סוף 2023 יוקמו במדינת ישראל 25 תחנות גז

גבי בן הרוש:  העלינו בפני ועדת הכספים את הטענה על כך שאין משאיות כבדות בעולם ובישראל שמונעות בגז

משה גפני: צדקתם אז ואתם צודקים גם היום

גבי בן הרוש: הנימוק שלנו היה שהעולם הולך לכיוון חשמל, שגם בזה צדקנו

גבי בן הרוש:  אדוני, הצו היה לתשע שנים

גבי בן הרוש:  הכתבתם לאוצר שהצו יהיה כהוראת שעה כל שנה כדי לראות אם אנחנו צריכים

גבי בן הרוש:  אנחנו מניעים את כל המשק רק באמצעות סולר

גבי בן הרוש:  מה עשתה הממשלה לפני מספר חודשים? נתנה הנחה בבלו לרכבים הפרטיים

גבי בן הרוש:  את מי אנחנו מסיעים? את האנשים החלשים בחברה

גבי בן הרוש:  את מי אנחנו משרתים? את כל הכלכלה של ישראל

גבי בן הרוש:  אם זה לא יוקר המחייה, מה זה יוקר המחיה? אדוני היושב ראש, הבטחת לנו שאם נבוא עם הנתונים תוקם ועדת חקירה

גבי בן הרוש:  אנחנו לא נוסעים באוטובוסים ובמשאיות בשביל לטייל

גבי בן הרוש:  למה אנחנו לא מקבלים את ההנחה הזאת?     

אורי זיסקינד: 	לצו שאושר ב-2018 היו כמה תכליות

אורי זיסקינד:  אמרתם פה בצדק שהסולר הוא אחד הדלקים המזהמים ביותר, יוצר עלויות חיצוניות יותר גבוהות מהבנזין

אורי זיסקינד:  המצב היום הוא שבגלל הסדר ההישבון המס האפקטיבי עליו הוא נמוך בהרבה

אורי זיסקינד:  זה עיוות שבזמנו באנו וביקשנו לתקן

אורי זיסקינד:  אנחנו נמצאים עכשיו רק באמצע הדרך

משה גפני: 	אני מבקש תשובה בכתב על זה

משה גפני:  אם אמרתי שצריך לעשות ועד חקירה, אני רוצה איזה שהוא מסמך שלכם שיסביר למה אני יורד או לא יורד מהעניין

משה גפני:  אנחנו עכשיו מקיימים דיון על ההפחתה של הבלו

משה גפני:  העלה גבי את השאלה הזאת לגבי הנושא של המשאיות

משה גפני:  אנחנו רוצים לעזור להם

משה גפני:  אני מבקש תשובה בכתב בתוך שבוע ואז נחליט מה עושים עם זה

אורית פרקש הכהן: אורי, אתם מתנגדים?     

אורי זיסקינד: לא התכוננו לדיון הזה

לילי אור: צו הבלו על דלק (פטור והישבון) (הוראת שעה), התשפ"ד-2023     		בתוקף סמכותי לפי סעיף 9 לחוק הבלו על הדלק, התשי"ח-1958 ובאישור 		ועדת הכספים של הכנסת, אני מצווה לאמור:     הוראת שעה –	1

לילי אור: 	על אף האמור בצו הבלו על דלק (פטור והישבון), התשס"ה-2005 חרבות ברזל		(להלן – הצו העיקרי) –      

קובי בוזו: 	אנחנו נותנים למפעלים תעשייתיים החזר מהבלו בשיעור של 69%

קובי בוזו:  בהסדר הסולר יש תנאי שאומר שכדי שהמפעל יקבל את ההישבון צריך שיהיה לו בשנה קודמת מינימום של 60,000 ליטר צריכה של סולר

קובי בוזו:  אם לא יהיה שום גז טבעי במשק אותם מפעלים שיוכלו יחזרו חזרה לסולר

קובי בוזו:  כדי לתת להם את ההישבון אנחנו רוצים להוסיף תנאי מקל בהוראת השעה שאומר שמספיק שיהיו לו 5,000 ליטר צריכה באותו חודש

לילי אור: בתקופה שעד לסיום תוקפה של ההכרזה על מצב מיוחד בעורף לפי סעיף 9ג לחוק ההתגוננות האזרחית, התשי"א -1951, שניתנה ביום כ"ב בתשרי התשפ"ד (7 באוקטובר 2023) (להלן – ההכרזה  על מצב  מיוחד בעורף) יראו כאילו בסעיף 1 לצו העיקרי, בהגדרה  "מפעל תעשייתי", אחרי "ההישבון החלקי" בא "או בכמות העולה  על 5,000 ליטרים בחודש שבו הוגשה לראשונה הבקשה לקבלת  הישבון חלקי";     

שולמית אלוני: אתם מחלקים את הכמות של ה-60,000 ל-12 חודשים? ככה הגעתם לתחשיב הזה?      

קובי בוזו: בהסדר הסולר יש תנאי של 5,000 מינימום כדי לקבל את ההישבון

שולמית אלוני: למה 5,000? אתם מסתכלים על חודש?      

קובי בוזו: כן

קובי בוזו:  ה-60,000 הוא שנתי וה-5,000 הוא חודשי

שולמית אלוני: ואז המשמעות היא שיהיה 69% הישבון?     

קובי בוזו: כן, אפשר לקבל

לילי אור: בתקופה שעד לתום שנה ממועד סיום תוקפה של ההכרזה על מצב מיוחד בעורף יראו כאילו בסעיף 3 לצו העיקרי –      

קטן בא: "(א4) על סולר המשמש לייצור חשמל בתקופה הקובעת או על סולר המשמש בתקופה הקובעת או בשנה שאחריה להשלמת מלאי שהיה קיים במועד התחילה ושימש כאמור, יינתן פטור חלקי בשיעור של 99

קטן בא: 64% מסכום הבלו המוטל על סולר לפי צו הבלו על דלק (הטלת בלו), התשס"ד – 2004, ובלבד שהתקיימו כל אלה:     

את אלה: כמויות הסולר שהיו קיימות בידי בעל  הרישיון לייצור חשמל במועד התחילה;     

את אלה: לייצור חשמל ובשל כך נדרש לרכוש סולר  לצורך ייצור חשמל במהלך התקופה הקובעת;     

את אלה: לייצור חשמל בתום התקופה הקובעת;     

שולמית אלוני: את התקופה הקובעת אתם מבקשים לעשות מ-26 באוקטובר, שזה היום שבו שובשה אספקת הגז, עד תום תקופת ההכרזה?     

לילי אור: כן

שולמית אלוני: רק צריך להביא בחשבון שאם היא תוארך המצב יוארך בהתאם

לילי אור: נכון, אנחנו מביאים את זה בחשבון

לילי אור:  אנחנו נשקף בהערת השוליים שכל הארכות שהיו הן לא רלוונטיות

שולמית אלוני: למה לקחתם בחשבון שנה אחרי להשלמת מלאי?     

דרור וגשל: זה לדעתנו פרק הזמן שיידרש כדי להשלים את כל המלאים

דרור וגשל:  צריך לייצר את זה, לייבא את זה

ינון אזולאי: אפילו שהשימוש הוא רק לשלושה חודשים

דרור וגשל: אנחנו מחייבים את היצרנים להשלים את המלאי כמה שיותר מהר, לכן אם יהיה קצת מלאי הם ישלימו את זה יותר מהר

דרור וגשל:  זה שהצו ממשיך אחרי שנה לא ייתן להם איזו שהיא הטבה

ינון אזולאי: יש מקסימום למלאי שהוא יכול לדרוש עליו?      

דרור וגשל: המלאי הוא מוגבל

דרור וגשל:  כל תחנה לפי ה-100 שעות שהיא צריכה להפעלה שלה

דרור וגשל:  זה משתנה בכמויות, אבל זה סדר גודל של 100 שעות

אורית פרקש הכהן: נושא רכישת מלאי החירום הוטל על מנהל המערכת והיו לגביו מחלוקות גדולות

דרור וגשל: עוד לא

אורית פרקש הכהן: בחוק

דרור וגשל: בחוק כתוב שיהיה מועד שתקבע הרשות באישור השר

אורית פרקש הכהן: סידרתם את הסיפור הזה מול חברת החשמל?     

לילי אור: יש התייחסות לזה בהמשך הצו

שולמית אלוני: מי זה המשתמש?     

לילי אור: המשתמש בסולר

שולמית אלוני: מי זה?     

דרור וגשל: יצרן החשמל

לילי אור: הסולר אינו משמש לבדיקת מוכנות;     

לילי אור: במשק הגז הטבעי הנובע מהמצב המיוחד 

לילי אור: 	לעניין סעיף קטן זה –      	"בדיקת מוכנות" – כמשמעותה בכלל 125(ד)(6) לכללי משק החשמל 	(אמות מידה ולרמה, לטיב ולאיכות השירות שנותן ספק שירות חיוני), 	התשע"ח-2018;     	"בעל רישיון לייצור חשמל" – בעל רישיון ייצור כהגדרת "בעל  	רישיון" ו-"רישיון ייצור" בסעיף 2 לחוק משק החשמל או מי  	שרשאי לייצר ולמכור חשמל לפי סעיפים 60 ו-60א לחוק משק 	החשמל;     

שולמית אלוני: כשעברתי על הכלל ב-125(ד)(6) לא ראיתי שימוש בבדיקת מוכנות

לילי אור: אין שם הגדרה כזאת

דרור וגשל: בכלל הזה נקבע שפעם בחודש מנהל המערכת מפעיל את היצרן לצורך בדיקת המוכנות כדי לראות שהוא יכול לעבור לסולר

שולמית אלוני: למה הפניתם לסעיפים 60 ו-60א?     

דרור וגשל: ברפורמה במשק החשמל היה את סעיף 60 לפיו חברת החשמל יכלה להמשיך לייצר מכוח רישיונות, היתרים, כל סוגי האישורים שניתנו לה לאורך השנים

שולמית אלוני: זה גם חברת החשמל במזרח ירושלים?     

דרור וגשל: לא, רק חברת החשמל

שולמית אלוני: ו-60א?     

דרור וגשל: 60א זה ההסדר מ-2018

דרור וגשל:  הוא אומר שחברת החשמל תוכל לפעול מכוח הרישיונות שניתנו לה מ-60(ד)(1)

שולמית אלוני: תבדקו, כי ראיתי שיש שם הפניה לחברת החשמל במזרח ירושלים

דרור וגשל:  לא בייצור

שולמית אלוני: מה לגבי חברת ניהול המערכת?     

דרור וגשל: היא גם לא מייצרת

אורית פרקש הכהן: חברת ניהול מערכת היא כמו מרכז בקרה גדול

שולמית אלוני: סעיף 60 מדבר על הוראת מעבר משק החשמל, כמו שציינת

שולמית אלוני:  הוא מדבר על זה שחברת החשמל תמשיך את פעילותה ואת השירותים שהיא נתנה ערב פקיעת זיכיונות החשמל

שולמית אלוני:  בסעיף קטן (ב) כתוב שחברת חשמל מזרח ירושלים תמשיך פעילותה ואת שירותיה - -     

דרור וגשל: כתבנו לייצר ולמכור

דרור וגשל:  חברת החשמל של מזרח ירושלים היא חברת חלוקה

לילי אור: 	"בעל רישיון לניהול המערכת" – מי שמחזיק ברישיון לניהול  	המערכת;     	"חוק משק החשמל" – חוק משק החשמל, התשנ"ו-1996;     	"מועד התחילה" – י"א בחשוון התשפ"ד (26 באוקטובר 2023);     	כאן אתם רואים את הרטרואקטיביות שנעשתה בגלל בעיה ספציפית שהייתה בתאריך הזה

שולמית אלוני:  המשמעות שלה היא רק להיטיב, נכון?     

לילי אור: המשמעות היא רק להיטיב

לילי אור:  היא נוגעת לסעיף הפטור הספציפי בגלל הנסיבות שהיו

לילי אור: 		החשמל;     

שולמית אלוני: מה אומר רישיון לניהול מערכת?     

לילי אור: זה רישיון לניהול המערכת בכל המקטעים – הייצור, ההולכה, ויש בהגדרה גם עוד דוגמאות רבות למה בדיוק כרוך בניהול המערכת

אורית פרקש הכהן:  זו חברה נפרדת שבמסגרת הרפורמה במשק החשמל קיבלה רישיון נפרד

אורית פרקש הכהן:  היא כמו מרכז הבקרה של משק החשמל, יש לה ממשקי פיקוח והפעלה

לילי אור: 	"התקופה הקובעת" – התקופה שממועד התחילה עד סיום תוקפה של  	ההכרזה על מצב מיוחד בעורף לפי סעיף 9ג לחוק ההתגוננות האזרחית, 	התשי"א – 1951 - -     

שולמית אלוני: מועד התחילה הוא 26 באוקטובר

לילי אור: נכון, של הסעיף הזה

שולמית אלוני: זה מ-26 באוקטובר עד סיום תקופת ההכרזה

דרור וגשל: הרפורמה במשק החשמל דיברה על כך שבשלב מסוים תעבור האחריות להחזקת מלאי החירום המשקי של משק החשמל, שזה מלאי שמיועד לכל התחנות של משק החשמל - יצרנים פרטיים, חברת החשמל, יצרנים שמייצרים בסולר

דרור וגשל:  כרגע מי שאחראי על המלאי לפי החלטת הממשלה זו חברת החשמל, אבל בהתאם להחלטת הממשלה והחוק ההחזקה של המלאי הזה אמורה לעבור באיזה שהוא שלב לחברת מנהל המערכת

דרור וגשל:  הפטור הזה יינתן למנהל המערכת במצב שבו נחליט שהוא זה שיהיה צריך למלא את המלאי

אורית פרקש הכהן: זה צו שמתקן חקיקה ראשית?     

דרור וגשל: לא, ממש לא

דרור וגשל:  (א5) אומר שרק במצב שיוחלט על העברת האחריות יהיה פטור לנגה

דרור וגשל:  כרגע אין פטור לנגה, יש פטור רק ליצרנים

אורית פרקש הכהן: כרגע לנגה אין מלאי, לכן אין לזה משמעות

דרור וגשל: נכון, אין לזה משמעות כל עוד לא עשינו את העברה

איתי גוטגליק: כשהאחריות תעבור לנגה - -     

ינון אזולאי: אם האחריות תעבור

דרור וגשל: רק אם

אורית פרקש הכהן: צריכים את הסעיף הזה?      

דרור וגשל: זה אירוע קצר מועד שדווקא בו מתחדדות הרבה שאלות בהקשר הזה

לילי אור: 	(א5) על סולר המשמש בתקופה הקובעת או בשנה שאחריה להשלמת 	מלאי חירום שהיה קיים במועד התחילה, יינתן פטור חלקי כאמור 	בסעיף קטן (א4) ובלבד שמלאי החירום שהיה קיים במועד התחילה 	שימש לייצור חשמל בתקופה הקובעת, ושהתקיימו כל אלה:     

לילי אור: כמויות הסולר לפי סעיף קטן זה אושרו על ידי יושב  

לילי אור: רשות החשמל באישור שר האנרגיה והתשתיות קבעה כי האחריות לרכישת מלאי החירום מוטלת על בעל רישיון לניהול המערכת כאמור בסעיף 5(ג)(5) לחוק משק החשמל;     

שולמית אלוני: אתם מדברים על סולר שנרכש ומשמש כמלאי חירום?     

לילי אור: כן

שולמית אלוני: זה מכוח החלטת ממשלה או מכוח חוק? איך יודעים מה זה מלאי חירום?     

דרור וגשל: זה מכוח החלטת ממשלה

דרור וגשל:  כרגע יש החלטת ממשלה, לא חוק

שולמית אלוני: מה זה אומר "להשלמת מלאי חירום"?     

דרור וגשל: את מה שאני משלים למה שהיה

שולמית אלוני: זה בתקופה הקובעת או בשנה שאחרי

שולמית אלוני:  פה הכמויות צריכות להיות מאושרות על ידי יושב ראש הרשות

שולמית אלוני:  בסעיף הקודם זה היה על ידי בעל הרישיון לניהול מערכת

דרור וגשל: נכון, כדי שהוא לא יפקח על עצמו

שולמית אלוני: תסבירו את פסקה (3)

דרור וגשל: כרגע האחריות לא נמצאת אצל נגה, אצל בעל ניהול המערכת

דרור וגשל:  רק כשזה יקרה היא תקבל את הפטור

שולמית אלוני: השאלה אם צריכה להיות קביעה שהאחריות מוטלת על בעל רישיון לניהול המערכת, כי אני רואה בסעיף 5(ג)(5) שכתוב שחובה לרכוש ולאחסן סוגי דלק שמשמשים את משק החשמל לשם הקצאתם ומכירתם לבעלי רישיונות ייצור או לאדם המייצר חשמל הפטור מחובת רישיון, ושהחובה לפי פסקה זו תיכנס לתוקף במועד שקבעה הרשות באישור השר

דרור וגשל: זו הקביעה, לזה אנחנו מכוונים

לילי אור: 	לעניין סעיף קטן זה –     	"בעל רישיון לייצור חשמל", "בעל רישיון לניהול המערכת", "חוק  	משק החשמל", "התקופה הקובעת" ו- "רישיון לניהול המערכת" –  	כהגדרתם בסעיף קטן (א4);     		"יושב ראש הרשות" – כהגדרתו בסעיף 2 לחוק משק החשמל;     		"מועד התחילה" – מועד פרסום צו הבלו על דלק (פטור והישבון) 		(הוראת שעה), התשפ"ד-2023; 	 

שולמית אלוני: למה לא 26 לאוקטובר?     

לילי אור: כי זה משהו שלא קרה עדיין

לילי אור:       		"מלאי חירום" – כמשמעותו בסעיף 3(א)(1ב)"

לילי אור:      ב) בסעיף קטן (ב), אחרי "ולפי סעיף 2" בא "ופטור חלקי לפי סעיפים קטנים (א4), (א5) ו-(א6)";     

שולמית אלוני: עד מתי חל סעיף קטן (ב)?     

לילי אור: אנחנו מחילים אותו במקביל לתקופה של הוראת השעה

לילי אור:  אנחנו נחיל אותו בתקופה האחרונה רק לגבי (א6), כי (א6) חל לשנה נוספת

לילי אור: על מצב מיוחד בעורף יראו כאילו בסעיף 3 לצו העיקרי, אחרי סעיף קטן (א5) בא:     

דרור וגשל: (א6) הוא סעיף פטור נוסף

דרור וגשל:  אנחנו נערכים עכשיו להגדלת המלאים במשק מעבר למלאי החירום

דרור וגשל:   הגדלת המלאים האלה לא תיעשה בהכרח על ידי חברת החשמל או חברות בתוך משק החשמל אלא גם על ידי גורמים אחרים

דרור וגשל:  זה מלאי זמני

דרור וגשל:  מדובר פה על כך שהפטור יינתן שנתיים אחרי המלחמה

דרור וגשל:  בהנחה שאחרי המלחמה נדון בצורך בהגדלת המלאים, המלאי הזה יוכל להימכר אחרי המלחמה בתוך המשק

ינון אזולאי: אתה רוצה להגדיל את מלאי החירום לאחר המלחמה?      

דרור וגשל: כן

שולמית אלוני: למה אתם קוראים לו מלאי זמני ולא מלאי חירום?      

דרור וגשל: הוא זמני במובן זה שאם לא יוגדל מלאי החירום הוא יימכר במשק וישולם עליו בלו

ינון אזולאי: להחזיר למלאי הקיים היום - זה ודאי שנעשה

דרור וגשל: נכון

דרור וגשל:  זה קודם כל יהיה מהמלאי הזה

אורית פרקש הכהן: האם אין כאן היפוך היוצרות? לא מן הראוי שתבוא הממשלה, הרגולטור או המשרד ויגידו שהם רוצים שבמשק האנרגיה במדינת ישראל מלאי החירום של הסולר יהיה גדול ממה שעכשיו ולכן הם משנים את הכלל?      

ינון אזולאי: הוא אומר שהוא עדיין לא יודע אם יהיה

ינון אזולאי:  רק לאחר שהוא ידע הממשלה תביא החלטה

דרור וגשל: אני מגדיל את זה קודם לטובת המלחמה

אורית פרקש הכהן: מעכשיו למשך השנתיים הקרובות - -      

דרור וגשל: אני נותן להם להחזיק את זה עדיין בפטור מבלו

אורית פרקש הכהן: אם יו"ר רשות החשמל יסכים אתה תיתן להם להחזיק יותר

דרור וגשל: לא, ממש לא

דרור וגשל:  אחרי המלחמה, ככל שלא יוחלט שזה נמכר במשק החשמל, הם יצטרכו למכור את זה החוצה

דרור וגשל:  אנחנו רוצים לוודא שלא יהיו עלויות עודפות למשק החשמל במכירה של הסולר

דרור וגשל:  אנחנו לא רוצים שהם ימכרו את הסולר אחר כך בזול, לכן לצורך המכירה בתוך השנתיים צריך יהיה את אישור יו"ר רשות החשמל, כאשר בכל מקרה אחרי שנתיים נגמר הפטור

ינון אזולאי: שנה לא מספיק?     

דרור וגשל: בגלל העניין של הגדלת המלאי - -     

אורית פרקש הכהן: אתם מסדרים עכשיו את הפרוסס של מכירת המלאי?      

דרור וגשל: כן

אורית פרקש הכהן: אבל זה מלאי שצריך כל הזמן להיות

לילי אור: המלאי מוגדר רק כמלאי זמני, כשהכוונה היא למלאי של תקופת החירום בלבד

לילי אור:  הפטור יופיע למשך שנתיים בצו

לילי אור:  זה לא שהם יכולים להמשיך להגדיל את המלאי

לילי אור:  יש להם שנתיים למכור בלי להשלים את הבלו

לילי אור:  כשהם ימכרו הם ישלימו את הבלו

אורית פרקש הכהן: זה חל פה גם על כל התחנות הפרטיות?      

דרור וגשל: לא מדובר על תחנות פרטיות, מדובר על גורמים מחוץ למשק החשמל

אורית פרקש הכהן: זה סעיף מחוץ למשק החשמל?     

דרור וגשל: כן, הוא לא מדבר על בעל רישיון ייצור, הוא מדבר על מחזיק מלאי

אורית פרקש הכהן: רשות החשמל תיתן פטורים לגופים שהם לא בעלי רישיונות במשק החשמל?      

דרור וגשל: רק לעניין החזקת מלאי

אורית פרקש הכהן: זה סוג של הרחבה, כי זה לא גוף מפוקח קלאסי

דרור וגשל: אנחנו גם לא מפקחים עליו בהיבט הזה

ינון אזולאי: למה אתה מגדיל את ההיצע של המלאים דרך חברות אחרות?     

שמשון ברוקמן: 	תוך כדי המלחמה הזאת תרחיש הייחוס השתנה

שמשון ברוקמן:  החלטת הממשלה על היקף המלאי חזתה שיהיה שינוי אבל לא אישרה את השלב הנוסף עדיין

שמשון ברוקמן:  עכשיו אנחנו נמצאים בשלב שתרחיש הייחוס השתנה, צריך להגדיל את המלאי, רק שזה עוד לא עבר החלטת ממשלה

שמשון ברוקמן:  כדי לרכוש את המלאי הזה, סדר גודל של 1,000 דולר לטון, מדובר על מאות מיליוני שקלים

שמשון ברוקמן:  מכיוון שמשרד האוצר לא מקציב לזה כסף, מחפשים גורמים שלוקחים כסף מהבית ותמורת מימון סמלי יחזיקו את זה

ינון אזולאי: פילנתרופים?     

שמשון ברוקמן: לא פילנתרופים

שמשון ברוקמן:  לא מדובר על יצרני חשמל, על חברת חשמל או מנהל המערכת שאין לו את האמצעים לעשות את זה, אלא על משתמשים בחברות שהן חצי ממשלתיות שיודעות לעשות את זה

לילי אור: 	"(א6) על סולר המשמש מלאי זמני, יינתן פטור חלקי בשיעור של 99

לילי אור: 64%  	מסכום הבלו המוטל על סולר לפי צו הבלו על דלק (הטלת בלו), התשס"ד – 	2004 ובלבד שיושב ראש הרשות אישר את מתן הפטור למשתמש ואת כמות 	הסולר שלגביה יינתן פטור לפי סעיף קטן זה, וכל עוד הסולר משמש מלאי 	זמני כאמור;     

שולמית אלוני: אם ניתן פטור לפי (א4) או (א5), זה משליך פה?      

איתי גוטגליק: (א4) ו-(א5) זה על שימוש

איתי גוטגליק:  פה זה גידול במלאים

איתי גוטגליק:  הגדלת המלאים היא רק לתקופה זמנית

איתי גוטגליק:  כשהתקופה הזאת תיגמר, גם אם לא ימכרו את המלאים, יצטרכו לשלם בלו

איתי גוטגליק:  זה הרעיון של השנתיים

לילי אור: 	לעניין סעיף קטן זה –      	"בעל רישיון לייצור חשמל" – בעל רישיון ייצור כהגדרת "בעל רישיון" 	ו-"רישיון ייצור" בסעיף 2 לחוק משק החשמל או מי שרשאי לייצר  	ולמכור חשמל לפי סעיפים 60 ו-60א לחוק משק החשמל;     	"חוק משק החשמל" – חוק משק החשמל, התשנ"ו – 1996";     	"יושב ראש הרשות" – כהגדרתו בסעיף 2 לחוק משק החשמל;     	"מלאי זמני" – מלאי המגדיל בתקופה הקובעת את המלאי הקיים  	שנועד לשמש בעל רישיון לייצור חשמל;     	"התקופה הקובעת" – התקופה שממועד פרסום צו הבלו על דלק  	(פטור והישבון) (הוראת שעה), התשפ"ד-2023 עד סיום תוקפה  	של ההכרזה על מצב מיוחד בעורף לפי סעיף 9ג לחוק ההתגוננות 	האזרחית, התשי"א-1951 שניתנה ביום כ"ב בתשרי התשפ"ד  	(7 באוקטובר 2023)";     	4) בתקופה שמתום שנה ממועד סיום תוקפה של ההכרזה עד תום שנתיים 	מתום תוקפה של ההכרזה יראו כאילו בסעיף 3(ב) לצו העיקרי, אחרי  	"ולפי סעיף 2" בא "ופטור חלקי לפי סעיף קטן (א6)"

לילי אור:      תחילה	2

לילי אור:  תחילתם של סעיף 3(א4) לצו העיקרי כנוסח בסעיף 1(2)(א) לצו זה  	ושל סעיף 3(ב) לצו העיקרי כתיקונו בסעיף 1(2)(ב) לצו זה לעניין סעיף 	קטן (א4) – ביום י"א בחשוון התשפ"ד (26 באוקטובר 2023)

לילי אור:      	כאן שמים את התחילה הרטרואקטיבית רק לעניין הספציפי של (א4)

שולמית אלוני: ו-(א5) ו-(א6)?     

לילי אור: 	יתחילו ביום פרסום הצו

שולמית אלוני: אתם רוצים להסביר גם את העניין של צו תעריף המכס שתביאו במקביל?     

לילי אור: צו תעריף המכס יקבע הטבות דומות במקומות הרלוונטיים ובשינויים המחויבים

לילי אור:  בגלל שזה צו שמפחית מסים צריך אישור מראש של הוועדה

לילי אור:  ברגע שנראה שנוסח הצו מקובל עליכם וייחתם על ידי השר, נעשה את ההתאמות הדרושות ונביא לשר גם את צו תעריף המכס

דוד גלס: איגוד חברות ההסעות מטפל בכל העולם של הסעות לבתי חולים, למערכת החינוך וכו'

דוד גלס:  הסולר הוא עניין קריטי

דוד גלס:  אני מבקש, בהמשך לתשובה של גפני לגבי, שייקבע סד זמנים קצר כדי לערוך דיון בנושא הזה

דוד גלס:  לנו, בניגוד לתחבורה הציבורית, אין גיבוי

דוד גלס:  אצלנו יש סוג של קריסה, ואני לא מגזים

ינון אזולאי: הוא ביקש שתוך שבוע יחזרו לוועדה

משה גפני:  צו הבלו על דלק (פטור והישבון) (הוראת שעה), התשפ"ד-2023

משה גפני:  כפי שנאמר לפרוטוקול, מדובר רק על מה שדיברנו, עם התיקונים שיש בעניין הזה

משה גפני:  מי בעד אישור הצו, ירים את ידו? מי נגד? מי נמנע?     

משה גפני: אושר

משה גפני: הצו אושר